ДОГОВОР ЗА НАЕМ 

Днес, …………. 2021 г. между:



ОБЩИНА БУРГАС, ЕИК по БУЛСТАТ 000056814, със седалище и адрес на управление: гр. Бургас, ул. „Александровска” № 26, представлявана от Димитър Николов – Кмет на Община Бургас, от една страна като НАЕМОДАТЕЛ,
и

СДРУЖЕНИЕ „ПЛУВЕН КЛУБ „БРИЗ”, ЕИК 102085032, сдружение с нестопанска цел в обществена полза, вписано в ТРРЮЛНЦ и в регистъра по чл. 9, ал. 1, т. 1 от Закона за физическото възпитание и спорта, представлявано от С. Стойчев и С. Марков, заедно и поотделно, със седалище и адрес на управление в Община Бургас,  гр. Бургас, ул. „Цар Самуил” № 96, ет. 1, ап. 1, от друга страна като НАЕМАТЕЛ,


на основание чл. 21, т. 8 от ЗМСМА и чл. 13, ал. 8 от Наредбата за условията и реда за използването на спортни обекти – общинска собственост на територията на Община Бургас и Решение на Общински съвет – Бургас, обективирано в т. ….. на Протокол № ……………………, се сключи договор за следното:

I. ПРЕДМЕТ НА ДОГОВОРА

1. НАЕМОДАТЕЛЯТ предоставя под наем на наемателя недвижим имот, представляващ, обект № 1 от Списък със спортни обекти - общинска собственост по                 чл. 104 от Закона за физическото възпитание и спорта, приет от Общински съвет – Бургас по т. 15 на Протокол № 13/29.09.2020 г., представляващ обект - плувен басейн, с обща площ от 725,72 кв. м., включващ басейн и прилежащи обслужващи помещения, находящ се в източната част на сграда „Младежки културен център”, изграден в УПИ I, кв. 158, по плана на ЦГЧ, гр. Бургас.
II.  ЦЕНА И СРОК НА ДОГОВОРА

1. НАЕМАТЕЛЯТ се задължава да заплаща месечната наемна цена, в размер на ……………… лева, съгласно Решение на Общински съвет – Бургас, взето по т…. Протокол № ………… . Наемната цена се заплаща в ОП „Общински имоти” от 1 –во до 10 –то число на съответния месец по следната банкова сметка:
Банка: „Общинска банка“ АД


2. НАЕМАТЕЛЯТ се задължава да заплати депозит, в размер на еднократната месечна наемна цена, при сключването на настоящия договор, който служи за обезпечаване на задълженията за заплащане на разходите по поддръжка, експлоатация, за електроенергия, водоснабдяване, газ и други консумативни разноски, свързани с ползването на спортния обект и предаване на обекта в състояние не по – лошо от състоянието, в което е приет от наемателя.

3. Наемът може да се приспада с размера на извършените инвестиции в обекта. 

4. Настоящият договор влиза в сила от дата на подписването му и има срок на действие 1 /една/ година.
III. ПРАВА И ЗАДЪЛЖЕНИЯ НА НАЕМОДАТЕЛЯ

1. Да предаде обекта, предмет на настоящия договор за ползване в състояние, с което НАЕМАТЕЛЯТ е запознат при оглед на имота и което одобрява с приемането на същия.


2. НАЕМОДАТЕЛЯТ се задължава да издава надлежен документ за получавания наем.


3. НАЕМОДАТЕЛЯТ има право на достъп в обекта, във връзка с осъществяването на контрол по изпълнението на настоящия договор.

4. НАЕМОДАТЕЛЯТ има право след прекратяване действието на договора да получи предоставеният обект в състоянието, в което го е предал, ведно с направените подобрения, като се отчете овехтяването, което се дължи на обикновената употреба.
IV. ЗАДЪЛЖЕНИЯ НА НАЕМАТЕЛЯ

1. НАЕМАТЕЛЯТ е задължен да използва обекта - плувен басейн за дейността си като сдружение с нестопанска цел в обществена полза, съгласно настоящия договор и Наредбата за условията и реда за използването на спортни обекти – общинска собственост на територията на Община Бургас.

2. Предоставеният спортен обект не може да бъде пренаеман или предоставен за безвъзмездно използване на трети лица. Неспазването на това изискване е основание за прекратяване на договора за наем.

3. Всички разноски по поддръжката и експлоатацията във връзка с използването на плувния басейн се заплащат от НАЕМАТЕЛЯ. Разходите за ползването на плувния басейн, който се намира в сградата на „Младежки културен център - Бургас”, ще се заплащат като общите разходи ще разпределят между НАЕМАТЕЛЯ и „Младежки културен център - Бургас”, както следва: за електричество -  50 % за наемателя и 50 % за „Младежки културен център - Бургас”, за вода – 90% за наемателя и 10% за „Младежки културен център - Бургас”, за газ - 30 % за наемателя и 70 % за „Младежки културен център - Бургас”. НАЕМАТЕЛЯТ е задължен всеки месец да заплаща приспадащата му се част от разходите след префактуриране от страна на  „Младежки културен център - Бургас”.
4. Предоставеният спортен обект трябва да бъде предаден обратно във владение на наемодателя при изтичане на срока на договора или при предсрочното му прекратяване в състояние, не по-лошо от състоянието, в което е получен.
5. НАЕМАТЕЛЯТ е задължен да сключи договор за застраховка в полза на Община Бургас, съгласно чл. 105 от Закона за физическото възпитание и спорта, в съответствие с условията, предвидени в Наредбата за условията и реда за използването на спортни обекти – общинска собственост на територията на Община Бургас, срещу следните минимални рискове: природни бедствия, пожари, аварии и земетресения, вандализъм, злонамерени действия на трети лица. В случай на възникнало застрахователно събитие застрахователят заплаща застрахователно обезщетение на ОП „Общински имоти”, по следната банкова сметка:
Банка: „Общинска банка“ АД
V. ПРЕКРАТЯВАНЕ НА ДОГОВОРА
1. Настоящият договор се прекратява:

1.1 С изтичането на срока му, мълчаливо продължаване на договора не е допустимо;
1.2. По взаимно съгласие на страните, изразено в писмена форма;
1.3. Ако се установи, че НАЕМАТЕЛЯТ не отговаря на изискванията, предвидени в чл. 108, ал. 3  от Закона за физическото възпитание и спорта, при отпадане на някое от условията по чл. 4 или чл. 13, ал. 1 от Наредбата за условията и реда за използването на спортни обекти – общинска собственост на територията на Община Бургас.
1.4. Ако НАЕМАТЕЛЯТ не застрахова спортния обект за срока на договора и не изпълнява задълженията си, произтичащи от договора за застраховка;

1.5. Ако се установи, че спортният обект се използва не по предназначение или НАЕМАТЕЛЯТ го е преотдал под наем на трето лице.

1.6. Ако НАЕМАТЕЛЯТ не съобщи незабавно на НАЕМОДАТЕЛЯ за евентуални посегателства и повреди върху наетия спортен обект;

1.7. При неплащане на наемната цена или текущите разноски за повече от два месеца;
1.8.  При неизпълнение на задължението за заплащане на публични държавни и общински вземания, като данъци, такси и др. подобни;

1.9.  При извършване на промени в спортния обект, несъвместими с обичайното му използване;

1.10. Едностранно, от страна на наемодателя, поради лошо управление на обекта от страна на НАЕМАТЕЛЯ;

1.11. При всяка форма на неизпълнение на клаузите на настоящия договор от страна на НАЕМАТЕЛЯ, наемодателят има право да го прекрати;
1.12. При наличие на неотложна общинска нужда, която не може да бъде задоволена по друг начин;
1.13. При неизпълнение на договорните задължения, по искане на изправната страна.

 2. Настоящият договор за наем, сключен по реда на Наредбата за условията и реда за използването на спортни обекти – общинска собственост на територията на Община Бургас, се прекратяват при съответно прилагане на чл. 15 от Закона за общинската собственост.
VI. САНКЦИИ И НЕУСТОЙКИ

1. НАЕМАТЕЛЯТ дължи неустойка в размер на тримесечната наемна цена при прекратяване на договора поради виновно неизпълнение на поетите задължения от негова страна.
2. При забавено плащане на неманата цена, НАЕМАТЕЛЯТ дължи на НАЕМОДАТЕЛЯ неустойка, в размер на 1% от дължимата сума за всеки просрочен ден, но не повече от 30 % от месечната наемна цена.

3. НАЕМОДАТЕЛЯТ има право отделно да претендира вреди и пропуснати ползи.
VII. ДРУГИ УСЛОВИЯ
1. НАЕМОДАТЕЛЯТ няма задължения по опазване и съхранение на стоково – материалните ценности, намиращи се в обекта, както и не носи отговорност за причинени щети на същите.
2. За неуредените с настоящия договор въпроси се прилагат разпоредбите на действащото законодателство на Република България.

3. Настоящият договор се сключи в четири еднообразни екземпляра.
 НАЕМОДАТЕЛ:

